Diari Oficial de la Generalitat Valenciana


Sumari del DOGV 4833, del 02-09-2004 (2004/8449)

RESOLUCIO de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a gastos de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista, a València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4833

Data del DOGV
:   02-09-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8449


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * València
    * cooperació administrativa
    * administració central
    * administració local
    * esport

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a gastos de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista, a València. [2004/8449]
  
Subscrit, després de la tramitació prèvia reglamentària, entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme, el 21 d'octubre de 2003, un Conveni de col·laboració per a gastos de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista, a València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0548/2004, i que figura com a annex d'esta resolució.
  
València, 5 d'agost de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Consell Superior
  
d'Esports, la Conselleria de Cultura i Educació
  
de la Generalitat Valenciana i l'Ajuntament de
  
València i la Reial Federació Espanyola de Ciclisme
  
per a gastos de gestió, i d'equipament i
  
infraestructures, en el Centre Especialitzat
  
d'Alt Rendiment de Ciclisme en pista, a València.
  
Madrid, 21d'octubre del 2003
  
REUNITS
  
D'una part, Juan Antoni Gómez-Angulo Rodríguez, secretari d'Estat-president del Consell Superior d'Esports, intervé en nom i representació del citat organisme, d'acord amb el Reial Decret 286/1999, de 22 de febrer, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6, en relació amb la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
D'una altra part, Esteban González Pons, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, estant especialment autoritzat per a la subscripció del present conveni per Acord del Govern Valencià de data 10 d'octubre del 2003, d'acord amb l'article 54,.bis, de la Llei d'Hisenda Pública de la Generalitat Valenciana, segons redacció efectuada per l'article 12 de la Llei 3/96, de 30 de desembre, de Mesures de Gestió i Organització de la Generalitat Valenciana i amb l'article 21 f) de la Llei 5/83, de 30 de desembre, de Govern Valencià.
  
D'una altra, l'Excma. Sra. Rita Barberá Nolla, alcaldessa-presidenta de l'Ajuntament de València, en nom i representació d'este, autoritzada per a la subscripció del present conveni per Acord de la Comissió de Govern de la citada corporació, de data 18 de juliol de 2003 i assistida pel secretari de l'Excm. Ajuntament Vicente Miquel i Diego.
  
I d'una altra part el Sr. Manuel Pérez Rubio, president de la Reial Federació espanyola de Ciclisme, en nom i representació de la citada Federació, facultat per a este acte en virtut de la representació que li atorga l'article 26 dels Estatuts de la citada Federació.
  
Actuant en virtut de les competències que cada un exercix i legitimats per a la firma del conveni,
  
EXPOSEN
  
I. El desenrotllament de l'esport ha entrat en un procés de tecnificació que exigix aplicar en tots els nivells i àmbits unes bases científiques i tècniques rigoroses.
  
Per a arribar a crear una elit esportiva, és necessari disposar d'un context idoni per al desenrotllament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.
  
II. L'Administració general de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una comunitat autònoma.
  
No obstant això, es consagra el principi de cooperació entre l'Estat i les comunitats autònomes en l'exercici de les seues respectives competències a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.
  
És objectiu prioritari de la Llei de l'Esport el suport, en tots els ordes, als esportistes d'alt nivell. Així ho arreplega l'article 6, apartat 1, de la mencionada llei ?L'esport d'alt nivell es considera d'interés per a l'Estat, ja que constituïx un factor essencial en el desenrotllament esportiu, per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional?. I en el seu apartat 2, ?L'Administració general de l'Estat, en col·laboració amb les comunitats autònomes, quan corresponga, procurarà els mitjans necessaris per a la preparació tècnica i el suport científic i metge dels esportistes d'alt nivell, així com la seua incorporació al sistema educatiu i la seua plena integració social i professional?.
  
III. D'acord amb la base sexta, punt sèptim, de l'Orde de 23 de gener de 1998 (BOE de 29 de gener de 1998) reguladora de la concessió d'ajudes i subvencions a càrrec de crèdits pressupostaris del Consell Superior d'Esports, podran sol·licitar ajudes els centres d'alt rendiment o de tecnificació esportiva la titularitat o la gestió dels quals corresponga a les comunitats autònomes, corporacions locals o altres entitats públiques que es troben classificats com a tals pel Consell Superior d'Esports i després de subscriure un conveni de col·laboració entre este i l'entitat titular de la instal·lació.
  
IV. El Centre Especialitzat d'Alt Rendiment de Ciclisme en Pista de València, situat en les instal·lacions del Velòdrom Luis Puig, propietat de l'Ajuntament de València, va ser qualificat com a tal per resolució de 17 de juny del 2002, de la Direcció General d'Esports del Consell Superior d'Esports (BOE núm.166, de 12 de juliol del 2002).
  
En l'àmbit de les respectives competències que la legislació vigent conferix al Consell Superior d'Esports, a la Generalitat Valenciana i a l'Ajuntament de València, les citades entitats estan interessades a col·laborar en el funcionament del Centre Especialitzat d'Alt Rendiment de Ciclisme.
  
En conseqüència i per a regular la dita col·laboració, les institucions firmants subscriuen el present acord que se subjectarà a les següents
  
CLÀUSULES
  
Primera. Objecte
  
És objecte del present conveni regular la col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per al funcionament del Centre Especialitzat d'Alt Rendiment de Ciclisme en pista, amb la finalitat de desenrotllar en este la preparació i especialització de l'esportista d'alt nivell, d'acord amb la Resolució de 26 de setembre del 2002, per la qual es convoquen ajudes per als centres d'alt rendiment i centres especialitzats d'alt rendiment per a l'any 2003.
  
Segona. Actuacions que corresponen al Consell Superior d'Esports
  
El Consell Superior d'Esports es compromet:
  
A atorgar una subvenció a la Generalitat Valenciana per un import màxim de 81.000 euros, per a gastos generals i concentracions d'equips nacionals i 27.045 euros per a material d'equipament de ciclisme en pista, de conformitat amb la decisió adoptada per la Comissió creada per a l'estudi de la documentació presentada per les comunitats autònomes, per a ajudes a centres d'alt rendiment i especialitzats en la seua reunió de data 15 de febrer del 2003.
  
Tercera. Actuacions que corresponen a la Conselleria de Cultura, Educació i Esport
  
La Generalitat Valenciana es compromet:
  
1. A contribuir, a càrrec dels seus pressupostos al finançament dels gastos d'explotació i inversions necessaris per a la prestació de servicis per part del centre.
  
2. A destinar els fons aportats pel Consell Superior d'Esports a la finalitat contemplada en la sol·licitud de subvenció, vetlant pel compliment dels criteris bàsics de funcionament del centre.
  
3. A justificar la inversió dels fons percebuts.
  
4. A incloure la imatge institucional del Consell Superior d'Esports en aquelles instal·lacions o activitats per a les quals haja rebut subvenció d'este organisme.
  
Quarta. Actuacions que corresponen a l'Ajuntament de València
  
Per al funcionament del Centre Especialitzat d'Alt Rendiment de Ciclisme en pista, l'Ajuntament de València posa a disposició de la Conselleria de Cultura, Educació i Esport, l'ús de les instal·lacions del Velòdrom Luis Puig que componen el centre.
  
Quinta. Actuacions que corresponen a la Reial Federació Espanyola de Ciclisme
  
La Reial Federació Espanyola de Ciclisme contribuirà amb els mitjans necessaris per al desenrotllament tècnic esportiu del ciclisme en les modalitats específiques de l'especialitat.
  
Sexta. Finançament i pagament respecte de l'exercici 2003
  
Els gastos d'explotació i inversions necessaris per a la prestació de servicis per part del Centre, seran finançats per part del Consell Superior d'Esports d'acord amb la següent proposta:
  
Gastos de gestió:
  
Aplicació pressupostària: 94-671.253-A.741-33 54
  
Quantia màxima: 81.000,00 euros
  
Gastos d'inversions:
  
Aplicació pressupostària: 67-302.600-R.755-76 70
  
Quantia màxima: 27.045 euros
  
El pagament de la subvenció atorgada pel Consell Superior d'Esports es farà efectiva a partir de la subscripció del present conveni, previ compliment dels requisits exigits per al pagament de subvencions per la normativa pressupostària estatal.
  
Les subvencions establides en este apartat queden subjectes al que establix l'article 81 i següents del Text Refós de la Llei General Pressupostària, aprovat per Reial Decret Legislatiu 1091/1988, de 23 de setembre, i al que disposa el reglament de procedència per a la concessió de subvencions públiques aprovat per Reial Decret 2225/1993, de 17 de desembre.
  
Les aportacions de la Conselleria de Cultura, Educació i Esport s'efectuaran en concepte de subvenció a favor de la Federació de Ciclisme de la Comunitat Valenciana, per al finançament del programa de tecnificació de ciclisme que es desenrotlle en el Centre Especialitzat d'Alt Rendiment de Ciclisme de València. A l'efecte, ambdós entitats subscriuran un conveni de col·laboració on es plasmaran ?entre altres aspectes- la forma de lliurament de les subvencions i la forma i els terminis de justificació, atenent el que disposa el Text Refós de la Llei d'Hisenda Pública de la Generalitat Valenciana.
  
El pressupost de gestió del Centre per a l'exercici 2003 és aprovat de conformitat amb el Consell Superior d'Esports.
  
Sèptima. Comissió tècnica
  
Per a l'aplicació, el seguiment i el desenrotllament del present conveni es crea una Comissió Tècnica, amb la següent composició, funcions i règim de funcionament:
  
a) Composició:
  
Estarà integrada per huit membres:
  
- El director general d'Esports del C.S.D. o persona en qui delegue.
  
- Un representant del C.S.D. pertanyent a la Subdirecció General d'Alta Competició.
  
- El secretari autonòmic de l'Esport de la Generalitat Valenciana o persona en qui delegue.
  
- El regidor d'Esports de l'Ajuntament de València o persona en qui delegue.
  
- El director del Centre.
  
- Un representant de la Federació Espanyola de Ciclisme
  
- Un representant de la Federació de Ciclisme de la Comunitat Valenciana
  
- Un representant de la Delegació del Govern a la Comunitat Autònoma.
  
La Comissió Tècnica podrà comptar amb l'assessorament de tècnics i especialistes per al millor compliment de les seues funcions.
  
b) Seran funcions de la Comissió Tècnica les següents:
  
- Proposar els objectius que perseguirà el Centre.
  
- Proposar les mesures necessàries per a la direcció i el compliment dels objectius.
  
- Realitzar el seguiment de les activitats del Centre i dels esportistes allotjats en este.
  
- Conéixer els programes d'Inversió del Centre.
  
- Totes les altres que es deriven del present conveni.
  
c) Funcionament:
  
La Comissió Tècnica es reunirà, com a mínim, dos vegades a l'any i totes les vegades que siga necessari a petició de qualsevol de les parts, i realitzarà les seues reunions en la seu del Centre.
  
Octava. Criteris de funcionament del centre
  
Els criteris bàsics de funcionament del centre, que hauran de constar en les normes que ho regulen, són els següents:
  
- Les places del centre s'oferiran en funció de les previsions que s'establisquen amb les respectives federacions i de la capacitat del Centre. L'oferta d'estes places es farà prioritàriament a les federacions espanyoles i, en cas d'existir vacants, a les federacions valencianes.
  
- Les federacions esportives espanyoles i valencianes que utilitzen els servicis del Centre hauran d'informar a la Comissió Tècnica sobre la selecció dels tècnics i dels esportistes que puguen accedir a este.
  
- El nivell d'utilització i ocupació del centre haurà de correspondre prioritàriament a activitats d'interés estatal proposades pel Consell Superior d'Esports.
  
Les federacions esportives que realitzen activitats en el centre, tant amb esportistes residents com en activitats temporals, aportaran al seu càrrec la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del centre.
  
Novena. Duració
  
El present conveni entrarà en vigor l'endemà de la seua firma per les parts. A partir de la seua subscripció, la vigència s'estén fins al 31 de desembre del 2003.
  
Deu. Resolució
  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haguera sigut detectat.
  
Onze. Naturalesa
  
Les possibles qüestions litigioses o controvèrsies a què puga donar lloc l'aplicació, la interpretació, la modificació, els efectes i la resolució del present conveni, seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
I com a mostra de conformitat, les parts subscriuen el present conveni en triple versió i només a un efecte, en el lloc i la data indicats en l'encapçalament.
  
El secretari d'Estat-president del Consell Superior d'Esports: Juan Antonio Gómez-Angulo Rodríguez.
  
L'alcaldessa de València: Rita Barberá Nolla.
  
El conseller de Cultura, Educació i Esport: Esteban González Pons.